PRIMARUL MUNICIPIULUI/ORAȘULUI/COMUNEI 
Nr. _____ din __.__.2026


REFERAT DE APROBARE
la proiectul de hotărâre privind aprobarea Studiului de Fezabilitate, a indicatorilor                tehnico-economici,  precum și a Planului anual de evoluție a taxei de salubrizare aferente proiectului  „Extinderea sistemului de management integrat al deșeurilor în județul Bacău”

La nivelul județului Bacău există un sistem de management integrat al deșeurilor solide, realizat prin finanțarea în cadrul POS Mediu a proiectului Sistem integrat de management al deșeurilor solide în județul Bacău (SIMDS) și integrarea în sistemul nou creat a investițiilor finanțate anterior prin fonduri  nerambursabile de preaderare (ISPA, PHARE). 
În prezent, sistemul creat prin implementarea proiectului SIMDS la nivelul județului Bacău necesită realizarea de investiții complementare pentru crearea unui sistem durabil de gestionare a deșeurilor, care să asigure îndeplinirea obiectivelor și țintelor definite la nivel județean, în conformitate cu obiectivele și țintele existente la nivel național și european. 
Județul Bacău implementează proiectul “Sprijin în pregătirea aplicației de finanțare precum și a documentațiilor de atribuire pentru proiectul Extindere a sistemului de management integrat al deșeurilor în județul Bacău, în perioada 2020-2023- etapa II”, conform Contractului de Finanțare nr. 20/31.05.2024 – încheiat între Ministerul Investițiilor și Proiectelor Europene în calitate de Autoritate de Management și Județul Bacău, în calitate de beneficiar, finanțat în cadrul Programului Dezvoltare Durabilă și Tranziție Justă 2021-2027 (PDDTJ), Prioritatea 1 -Dezvoltarea infrastructurii de apă și apă uzată și tranziția la o economie circulară, Obiectiv specific- RSO 2.6  Promovarea tranziției la o economie circulară și eficientă din punctul de vedere al utilizării resurselor.
Astfel, prin intermediul asistenței tehnice finanțate prin proiectul mai sus indicat s-a pregătit documentația necesară pentru depunerea cererii de finanțare a proiectului „Extinderea sistemului de management integrat al deșeurilor în județul Bacău” în cadrul Programului Dezvoltare Durabilă și Tranziție Justă 2021-2027 (PDDTJ). 
Obiectivul general al proiectului îl reprezintă creșterea standardului de viață al populației și îmbunătățirea calității mediului din județul Bacău, prin îmbunătățirea sistemului de gestionare al deșeurilor conform cu cerințele legislative din sector, cu prevederile pachetului economiei circulare  și cu angajamente asumate prin sectorul de mediu, în contextul Obiectivului specific RSO 2.6. Promovarea tranziției la o economie circulară și eficientă din punctul de vedere al utilizării resurselor, Acțiunea 1.3 Gestionarea eficientă a deșeurilor în vederea accelerării tranziției spre economia circulară, pentru a îndeplini cerințele directivelor de mediu din cadrul PDDTJ 2021 - 2027.
Obiectivele proiectului sunt definite în concordanță cu principalele deficiențe identificate în analiza situației inițiale, cu capacitățile actuale de gestionare a deșeurilor, cele ale legislației naționale și europene, cu proiectul Planului Național de Gestionare a Deșeurilor (PNGD) 2026-2035 și cu analiza de piață privind posibilitatea realizării investițiilor.
Obiectivele specifice pentru județul Bacău și indicatorii de rezultat, în funcție de etapele de dezvoltare a proiectului sunt:
· Creșterea gradului de pregătire pentru reutilizare și reciclare la: 
· 57% din cantitatea totală de deșeuri municipale generate – anul 2031; 
· 62% din cantitatea totală de deșeuri municipale generate  - anul 2035[footnoteRef:1]; [1:  Țintele nu iau in calcul impactul SGR asupra sistemului. Țintele legale de 60% în 2031 și 65% în 2035 vor fi atinse prin contribuția SGR] 

· Depozitarea deșeurilor municipale este permisă numai dacă acestea sunt supuse în prealabil unor operații de tratare fezabile tehnic – anul 2031 (data estimată pentru operarea noii instalații integrate de tratare a deșeurilor propusă a se realiza prin proiect);
· Contribuții la depozitarea a maxim 10% din deșeurile municipale – anul 2035[footnoteRef:2]. [2:  Conform PNGD 2026-2035, instalațiile de tratare de tipul celor incluse în prezentul proiect  contribuie semnificativ la creșterea gradului de reciclare a deșeurilor și la reducerea cantităților eliminate prin depozitare. Cu toate acestea atingerea țintei de limitare a depozitării la maximum 10% din cantitatea totală de deșeuri municipale generate la nivel național în anul 2035 nu poate fi realizată exclusiv prin infrastructura propusă. În acest context, atingerea integrală a țintei de reducere a depozitării impune dezvoltarea unor soluții de valorificare energetică, care vor fi stabilite în cadrul Strategiei naționale privind valorificarea energetică a deșeurilor, a cărei implementare trebuie să fie finalizată cel târziu în anul 2034.] 

Proiectul este în prezent în faza finală, respectiv de aprobare a Studiului de Fezabilitate, a indicatorilor tehnico-economici și a politicii tarifare de către autoritățile locale.	
Soluțiile propuse în cadrul proiectului se fundamentează pe analize de opțiuni în raport cu criterii tehnice, operaționale, economice, sociale, mediu și schimbări climatice, având în vedere conformarea cu cerințele Directivei 2008/98/CE modificată de Directiva 2018/851/CE, Directivei 1999/31/CE modificată de Directiva 2018/850/CE, Directivei 94/62/CE modificată de Directiva 2018/852/CE, cu cele ale legislației naționale și cu prevederile proiectului PNGD 2026-2035 aplicabile județului Bacău.
Astfel, conform Ghidului solicitantului - Condiții de accesare a finanțării pentru proiecte noi în sectorul deșeurilor, Prioritatea 1 - Obiectivul Specific RSO 2.6. - Acțiunea 1.3, aprobat prin Ordinul ministrului investițiilor și proiectelor europene nr. 6641/29.10.2024, cu modificările și completările ulterioare, documentația care va fi anexată la cererea de finanțare trebuie să conțină, printre altele, hotărârea Adunării Generale a Asociației de Dezvoltare Intercomunitară pentru Salubrizare Bacău (ADIS Bacău) privind aprobarea studiului de fezabilitate, inclusiv indicatorii tehnico-economici ai proiectului, precum și planul anual de evoluție a tarifelor, rezultat din Analiza Cost Beneficiu, aprobat prin hotărâre de ADIS Bacău.
Studiul de Fezabilitate supus aprobării abordează problematica gestionarii deșeurilor atât pentru mediul urban cât și pentru zonele rurale și propune un plan de măsuri și investiții care va asigura îndeplinirea tuturor obiectivelor. Astfel, ca urmare a analizelor tehnice și economice realizate a rezultat că soluția optimă privind  Extinderea Sistemului de Management Integrat al Deșeurilor din județul Bacău este reprezentată de Alternativa 1, care presupune, în sinteză:
· Dezvoltarea sistemului de colectare separată a deșeurilor reciclabile prin colectarea pe 3 fracții distincte a acestei categorii de deșeuri (hârtie/carton, plastic/metal, sticlă);
· Dezvoltarea sistemului de colectare separată a biodeșeurilor prin includerea tuturor categoriilor de biodeșeuri generate (nu doar a deșeurilor verzi de grădină) și generalizarea sistemului pentru colectarea biodeșeurilor menajere, similare si din piețe, atât din mediul urban cât și din cel rural;
· Implementarea sistemului de colectare separată a deșeurilor textile;
· Îmbunătățirea sistemului de colectare separată a deșeurilor voluminoase și textile;
· Realizarea de reinvestiri in toate stațiile de transfer existente și transferul prin acestea a deșeurilor reziduale, deșeurilor reciclabile și biodeșeurilor;
· Tratarea deșeurilor reciclabile în stațiile de sortare existente, la capacitate reală de 6.300 t/an pentru Stația de sortare (SS) Bacău, 2.000 t/an pentru SS Comănești și 28.000 t/an pentru SS Onești  (aceasta din urmă va funcționa în 1,5- 2 schimburi), până în anul 2041. După anul 2041, va continua funcționarea SS Onești (doar pentru sortarea deșeurilor de hârtie/carton) și SS Comănești;
· Sistarea activității stației de sortare Bacău din 2041, odată cu încetarea contractului actual de tratare;
· Sistarea activității de tratare biologică a stației de compostare  Bacău;
· Tratarea unei părți din biodeșeurile colectate separat la stația de compostare Onești, în limitele capacității acesteia;
· Utilizarea Centrului de stocare temporar (CST) Bacău și Onești pentru tratarea mecanică a deșeurilor voluminoase, în limita capacității;
· Construirea și punerea în funcțiune a unei instalații integrate de tratare a deșeurilor (IITD) la Letea Veche, formată din:
· Instalație de tratare mecanică a deșeurilor formată din:
· linie de sortare semiautomată flexibilă, care va funcționa alternativ, fără intersectarea fluxurilor, pe fluxuri distincte, pentru tratarea:
· deșeurilor reziduale colectate din întregul județ și a reziduurilor de la sortare și tratare biologică, cu funcționare pentru deșeuri reziduale 5 zile/săptămână, 16 ore/zi ȘI
· deșeurilor reciclabile de plastic și metal din zonele 1, 2, 3, 5 cu funcționare pentru plastic/metal 1 zi/săptămână, 16 ore/zi (începând cu anul 2041);
· Hală distinctă pentru dezmembrarea și sortarea deșeurilor voluminoase colectate separat în județ. În instalație vor fi sortate cantitățile de deșeuri voluminoase care depășesc capacitatea estimată a CST existente. Din 2041 în instalație vor fi tratate mecanic toate deșeurile voluminoase colectate din județ;
· Hală distinctă pentru sortarea deșeurilor textile colectate separat din întreg județul;
· Instalație de producere a combustibilului alternativ obținut din deșeuri (RDF);
· O instalație de tratare biologică prin digestie anaerobă în care vor fi tratate, pentru asigurarea flexibilității, atât biodeșeurile colectate separat care depășesc capacitatea Stației de compostare (SC) Onești cât și fracția organică rezultată în urma tratării mecanice a deșeurilor reziduale, cu scopul producerii de digestat și biogaz. Tratarea celor 2 tipuri de deșeuri se va realiza pe fluxuri distincte, fără posibilitatea intersectării acestora. Instalația de digestie anaerobă va fi completată cu o platformă de tratare aerobă care va servi la compostarea digestatului din biodeșeuri colectate separat și la stabilizarea digestatului din deșeuri reziduale;
Prin construirea IITD vor fi asigurate integral capacitățile de tratare a deșeurilor din județul Bacău, pentru toate categoriile de deșeuri: deșeuri reziduale, deșeuri reciclabile, deșeuri textile, deșeuri voluminoase.
Măsurile prevăzute prin proiect sunt complementare investițiilor PNRR în insule ecologice digitalizate și CAV-uri mici și se bazează pe infrastructura disponibilă odată cu punerea acestora în folosință Gradul de reciclare ce va fi atins conform țintelor proiectului împreună cu gradul estimat de reciclare atins prin SGR vor permite atingerea țintelor naționale de reciclare la nivelul întregului județ Bacău.

Valoarea totală a investițiilor ce urmează a fi implementate prin intermediul Proiectului se ridică la  suma de  109.450.878 Euro (cheltuieli eligibile și neeligibile), inclusiv TVA, din care:
- 37.349.407 Euro – finanțare nerambursabilă Uniunea Europeană;
- 37.349.407 Euro – contribuția națională la finanțarea costurilor eligibile;
- 15.911.543 Euro – contribuția Consiliului Județean Bacău la finanțarea costurilor eligibile rezultată din costurile neacoperite de diferența de finanțare (NFG)
· 18.840.521 Euro – cheltuieli neeligibile.
Cheltuielile neeligibile se solicită la rambursare din bugetul MIPE, conform regulilor programului PDDTJ 2021-2027.
Durata implementării proiectului este de 60 de luni.
În ceea ce privește Planul anual de evoluție a tarifelor, la nivelul raportului Analiza cost-beneficiu pentru Proiect,  s-a determinat, în baza unei analize detaliate, următoarea evoluție a taxelor/tarifelor pentru populație/ agenți economici, beneficiari ai sistemului integrat de management al deșeurilor:
- pentru mediul urban, in intervalul  2027 – 2055, taxa de salubrizare stabilita pentru populatie, va inregistra o evolutie cuprinsa intre 23,40 – 43,20 lei/persoana/luna;
- pentru mediul rural, in intervalul  2027 – 2055, taxa de salubrizare stabilita pentru populatie, va inregistra o evolutie cuprinsa intre 10,00 – 18,60 lei/persoana/luna;
- tariful stabilit pentru agentii economici, variaza in intervalul  2027 – 2055, de la 1535,70 la 1399,10 lei/tona  - pentru gestionarea deșeurilor de hârtie, metal plastic și sticlă colectate separat din deșeurile municipale si de la 982,60 la 2.153,40 lei/ tona  - pentru gestionarea deșeurilor reziduale, inclusiv a reziduurilor și a altor deșeuri colectate separat decât cele de hârtie, metal, plastic și sticlă.
Legea nr. 52/2003 privind transparența decizională în administrația publică, republicată, are ca scop implicarea activă a cetățenilor în procesul de luare a deciziilor administrative și în procesul de elaborare a actelor normative și implicit sporirea gradului de transparență la nivelul administrației publice față de cetățean. În aplicarea prevederilor acestui act normativ, este supus consultării publice orice proces de elaborare a proiectului unui act cu caracter normativ, adică orice act cu aplicabilitate generală, adoptat de o autoritate publică. În acest sens, autoritatea administrației publice are obligația să publice anunțul referitor la elaborarea unui proiect de act normativ, cu cel puțin 30 de zile lucrătoare înainte de supunerea spre avizare de către autoritățile publice, pe site-ul propriu, la sediul propriu, într-un un spațiu accesibil publicului, spre dezbatere publică.
Având în vedere cele menționate, considerăm necesară și oportună inițiativa, motiv pentru care propunem spre aprobare proiectul de hotărâre privind aprobarea Studiului de Fezabilitate, a indicatorilor tehnico-economici, precum și a Planului anual de evoluție a taxei de salubrizare aferente proiectului „Extinderea sistemului de management integrat al deșeurilor în județul Bacău”.

